बीरभूम (पश्चिम बंगाल)। जेएनयू विवाद के बाद बीजेपी नेताओं की तरफ से लगातार कोई न कोई बयान आ रहा है। अब एक बार फिर एक बीजेपी नेता ने भड़काऊ बयान देकर चर्चा में आ गए हैं। इस बार मामला पश्चि‍म बंगाल का है। जहां के बीजेपी पार्टी के अध्यक्ष दिलीप घोष ने एक विवादास्पद बयान दे दिया है। उन्होंने कहा कि अगर किसी ने ‘पाकिस्तान जिंदाबाद’ का नारा लगाया तो उसे ऊपर से छह इंच काट दिया जाएगा। ये कोई पहली बार नहीं है इनसे पहले बीजेपी सांसद अनंत हेगड़े और रामशंकर कठेरिया भी ऐसे बयान दे चुके हैं।